Krieketkaptein gaan weer pa wordDie Proteas-krieketkaptein, Graeme Smith, en sy vrou, Morgan, verwag hulle tweede kind. Smith het gister op Twitter die aankondiging gemaak: “Fantastiese nuus vir die begin van die week. Die Smith-gesin groei vinnig. Ek en Morgs verwag ons tweede kind. Drie maande-sonar gedoen.” Smith en Morgan se eerste kind, Cadence Christine, is op 25 Julie 2012 gebore. Die egpaar is op 4 Augustus 2011 in Kaapstad getroud. Morgan het mense op Twitter bedank vir die gelukwensings: “Cadence is nou ses maande oud en ons is drie maande swanger. My hande gaan vol wees.”